projecte-aina/catalan_government_crawling huggingface dataset:
En el títol de transport T-Mes (T-Usual a l'Àrea de Barcelona)
Les persones que estan a l'atur tenen dret a una reducció del preu de la T-mes (T-Usual a l'Àrea de Barcelona).
El nombre de zones bonificades dependrà de la situació en què es trobin.
Per poder-se acollir a la bonificació, s'han de complir algun dels requisits següents i caldrà presentar el certificat que ho acrediti:
En el moment d'anar a comprar la targeta, caldrà ensenyar el certificat que acredita la situació que s'al·lega.
Sense ell no es podrà demanar el descompte.
Preu de la T-Mes/T-Usual amb la bonificació:
Aquesta targeta és personal i intransferible i no la pot utilitzar una persona diferent de la titular
Per obtenir el document que certifica el període de vigència i la quantitat mensual de la prestació d'atur
Per obtenir el certificat d'ajut inferior a l'SMI o de inscrits com a sol·licitants d'ocupació
Per obtenir el certificat de percepció d'un ajut dels serveis socials
El gos acompanyarà al pacient durant el seu trasllat a l'hospital
Des del 10 de febrer, en tot el sistema de transport sanitari de Catalunya, qualsevol pacient amb gos d'assistència podrà estar acompanyat pel can durant el trasllat a l'hospital perquè l'accés del gos al vehicle, ja és possible a totes les ambulàncies de Catalunya gràcies a la feina conjunta entre el Sistema d'Emergències Mèdiques (SEM) i l'ONCE.
Aquesta iniciativa és pionera en el tractament integral per als pacients amb alguna diversitat funcional en el terreny de les emergències mèdiques, i té cura tant de la salut de l'usuari com de la integritat del gos.
D'aquesta manera els pacients amb alguna discapacitat, no se separaran del seu gos d'assistència quan siguin atesos pels professionals sanitaris i durant el seu trasllat a l'hospital.
Quins gossos poden accedir a l'ambulància?
Hi ha 5 tipus de gossos d'assistència, ensinistrats i reconeguts per donar servei a persones amb alguna discapacitat visual, auditiva o física, o que pateixen trastorns de l'espectre autista, diabetis i epilèpsia, entre d'altres.
Les races de gos pigall més utilitzades són pagès retriever, golden retriever, pastor alemany i flat coated retriever.
Cal destacar que les lleis reconeixen el dret dels usuaris a passejar i romandre, acompanyat del seu gos guia, en transport i llocs públics o d'ús públic.
Els pacients amb alguna discapacitat, no se separaran del seu gos d'assistència quan siguin atesos pels professionals sanitaris i durant el seu trasllat a l'hospital
Catalunya es converteix en un entorn obert a l'experimentació en 5G únic a Europa
La Fundació i2CAT, la UPC, Orange i Mobile World Capital Barcelona (MWCapital) han signat un conveni de col·laboració per posar en marxa un laboratori per experimentar amb les últimes tecnologies d'internet de les coses (IoT) i amb equips i serveis que facin servir la tecnologia 5G.
Les entitats que ho vulguin podran experimentar en escenaris reals amb l'objectiu de reduir el temps de desenvolupament dels projectes.
Aquests tindran connexió a la xarxa 5G d'Orange per a facilitar l'experimentació i la implementació de casos d'ús 5G extrem a extrem.
D'aquesta manera, 5G Barcelona amplia l'oferta del seu Open Lab per a desenvolupar casos d'ús que puguin convertir-se en serveis en un futur pròxim.
Els alumnes podran donar vida a consoles, portàtils i càmeres fotogràfiques
Arduino és el nom d'un petit ordinador (sense pantalla ni teclat) que té la forma d'una placa, un petit sistema de processament amb el qual es pot llegir informació de diferents sensors, i a través del qual es poden controlar llums i motors.
Una placa d'Arduino és capaç de donar vida a un telèfon mòbil, un comandament a distància, consoles, portàtils i càmeres fotogràfiques.
A més, és de maquinari lliure i tan fàcil de fer anar que es farà servir a les escoles per ensenyar els alumnes a construir els seus propis artefactes electrònics.
El Govern ha aprovat l'adhesió del Departament d'Educació al conveni per a promoure la robòtica i el pensament computacional als centres educatius catalans.
Ho farà a través del programa Escola de pensament computacional – Arduino CTC, que promouen el Ministeri d'Educació i la Fundació "la Caixa".
La participació en aquest projecte contribueix a desenvolupar les competències bàsiques de l'àmbit digital, i afecta tant l'educació primària com l'educació secundària, per tal d'integrar el pensament computacional, la programació i la robòtica en les diferents etapes.
La Generalitat s'adhereix al programa Escola de pensament computacional – Arduino CTC
El Govern ha acordat atorgar 11 guardons a vuit dones procedents dels àmbits empresarial, professional i acadèmic i a 3 iniciatives socials i empresarials.
Les guanyadores s'han destacat entre les 108 candidatures presentades a les 7 categories d'aquesta cinquena edició del premi.
Palmarès dels Premis Dona TIC 2019
L'acte ha coincidit amb el Dia d'Ada Lovelace en reconeixement a la que fou la primera programadora de la història
Es connectaran totes les capitals de comarca del país i els municipis al seu pas
L'empresa pública Infraestructures.cat licitarà les obres que permetran finalitzar el desplegament de la xarxa de fibra òptica de la Generalitat al conjunt de les capitals de comarca.
Un cop enllestides, s'assolirà la xifra de 6,4 milions d'habitats amb connexió, que suposa el 84% de la població de Catalunya.
Per aconseguir-ho, el Govern destinarà 16,5 milions d'euros per estendre 382 quilòmetres de cable.
Actualment, la Generalitat compta amb punt de connexió a 29 capitals de comarca.
Un cop realitzats els treballs, el Govern garanteix l'arribada de la fibra òptica a les 13 capitals de comarca restants: Banyoles (Pla de l'Estany), el Pont de Suert (Alta Ribagorça), el Vendrell (Baix Penedès), Falset (Priorat), Gandesa (Terra Alta), les Borges Blanques (les Garrigues), Moià (Moianès), Montblanc (Conca de Barberà), Puigcerdà (Baixa Cerdanya), Solsona (Solsonès), Sort (Pallars Sobirà), Valls (Alt Camp) i Vielha (Val d'Aran).
A més, el Govern preveu també connectar 43 polígons industrials d'arreu del país.
S'assolirà així el total de 386 polígons connectats.
El Govern destina 16,5 milions d'euros per estendre 382 quilòmetres nous de fibra òptica
El Govern ha aprovat els Estatuts i l'Estratègia de Ciberseguretat de la Generalitat de Catalunya
A partir del pròxim 1 de gener de 2020, Catalunya comptarà amb una Agència de Ciberseguretat.
L'organisme s'encarregarà de vetllar per la seguretat digital i de desplegar l'Estratègia de Ciberseguretat de la Generalitat de Catalunya, dins de l'àmbit de les competències de la Generalitat.
Així, la nova Agència de Ciberseguretat s'encarregarà de:
Estratègia de Ciberseguretat de Catalunya
El Govern ha aprovat també l'Estratègia de Ciberseguretat de la Generalitat de Catalunya (2019-2022), que es basa en garantir:
L'Agència es constituirà en el termini de dos mesos a comptar des de l'entrada en vigor del decret aprovat avui.
El nou organisme ha de rebre tots els actius materials, el personal i els recursos pressupostaris assignats al CESICAT (Fundació Centre de Seguretat de la Informació de Catalunya).
Ciutadania digital avançada i protegida
L'activitat delictiva en el ciberespai ha crescut exponencialment, així com l'impacte provocat per les seves accions que, en alguns casos, ha afectat el funcionament dels serveis públics més bàsics.
Durant el 2019, aquests atacs dirigits han crescut un 365% respecte del 2n trimestre de 2018.
L'Agència començarà a funcionar al gener de 2020
Avui s'organitza la Viquimarató de dades obertes 2019
Amical Wikimedia i la Secretaria de Transparència i Govern Obert organitzen una nova marató de dades obertes ( datathon en anglès) dirigida a analistes de dades, periodistes, dissenyadors i programadors.
La jornada vol donar a conèixer els recursos i les possibilitats que ofereixen el portal de Dades Obertes de Catalunya i Wikidata.
En primer lloc, els gestors del Portal de Dades Obertes de Catalunya i de Wikidata n'explicaran les possibilitats i els usos.
Seguidament, es fa la marató de dades pròpiament dita.
Els participants treballaran de manera conjunta per resoldre diversos reptes plantejats per l'organització.
Hauran d'explotar diferents conjunts de dades amb les eines i els recursos disponibles tant a Wikidata com al Portal de Dades Obertes de Catalunya.
L'horari de la marató d'avui és de 10 a 17.30h, a la sala d'actes del Departament d'Acció Exterior, Relacions Institucionals i Transparència de la Generalitat de Catalunya (Via Laietana, 14.
Projecte germà de la Viquipèdia, el Wikidata és una base de dades editada de manera col·laborativa per l'organització Amical Wikimedia.
Des del 2014, la Generalitat signa anualment un conveni amb aquesta entitat sense ànim de lucre que permet la difusió i la reutilització mútua de dades i continguts.
Els objectius d'aquest acord de col·laboració són:
- Impulsar accions de sensibilització de l'ús del català a Internet
- Fer difusió de les dades obertes que genera l'Administració catalana i d'activitats concretes que s'organitzin
- Fomentar que la Viquipèdia reutilitzi els continguts dels webs de gencat
- Formar i dinamitzar l'ús de la Viquipèdia entre el personal al servei de la Generalitat.
La jornada explora els recursos que ofereix el Wikidata i el Portal de Dades Obertes de Catalunya
Disposa de 59 milions d'euros i preveu beneficiar 1.500 empreses i 4.300 persones treballadores
El Pla de xoc per a l'ocupació: persones, empreses i territori disposarà d'una dotació de 59,29 milions d'euros per fer front a les conseqüències laborals i socials de la crisi sanitària de la Covid-19 i l'Estat d'Alarma.
Aquest pla de xoc forma part del decret llei de mesures urgents del Govern de la Generalitat.
Les mesures donaran suport a les persones treballadores i als col·lectius en major situació de risc; a les persones treballadores autònomes, a les petites empreses i a les administracions locals perquè planifiquin estratègicament la reactivació econòmica.
En total, es preveu beneficiar 1.500 empreses i 4.300 persones de manera directa, a més dels milers de persones de manera indirecta.
Amb aquest pla, s'activen de manera urgent entre maig i juny sis línies de polítiques d'ocupació:
Suport a la planificació estratègica territorial per a la reactivació socioeconòmica
Suport a la contractació de persones aturades: línia extraordinària del programa 'Treball i formació'
Suport a les persones treballadores autònomes
Suport al manteniment dels llocs de treball
Suport a microempreses, persones treballadores autònomes i empreses cooperatives i de l'economia social
Són mesures centrades en les persones treballadores, les petites empreses, els treballadors autònoms, les cooperatives, empreses de l'economia social i les administracions locals
Prèvies a una futura reincorporació presencial als centres de treball
S'han publicat les mesures de prevenció i seguretat preventives per garantir la protecció dels treballadors i treballadores públics quan es reincorporin presencialment al seu lloc de treball.
Les mesures afecten el personal d'administració i tècnic i el personal laboral de la Generalitat.
Cal destacar que la modalitat de prestació de serveis preferent segueix sent el teletreball, en un primer període, la durada del qual es fixarà d'acord amb les indicacions de les autoritats sanitàries i en funció de l'evolució de la pandèmia.
Ara bé, amb aquesta instrucció, Administració Pública pretén preparar els departaments amb l'establiment de plans de reincorporació.
La modalitat preferent seguirà sent el teletreball i evitar desplaçaments
El document l'ha elaborat el Consell de Relacions Laborals de Catalunya
El Consell de Relacions Laborals de Catalunya ha acordat un document de recomanacions sobre l'ús de tests microbiològics de cara al retorn a l'activitat laboral.
El document té en compte els següents factors:
Ús de tests microbiològics per la reincorporació laboral de professionals
Finalment, el document estableix el protocol a seguir en funció de quatre casos:
Persones treballadores que presenten símptomes compatibles amb COVID-19:
Persones treballadores a qui s'ha indicat aïllament per contacte de risc
Persones treballadores que presten serveis en entorns d'assistència medicosanitària, sociosanitària, residencial i penitenciària:
Les persones que presten serveis d'atenció en entorns d'assistència medicosanitària, sociosanitària i residencial (com ara serveis residencials assistits de gent gran, discapacitat i salut mental), i penitenciària, tenen un risc superior al de la població́ general i atenen persones molt vulnerables a la COVID-19.
Es garanteix, per part del Departament de Salut, per a aquestes persones la realització del test per al diagnòstic de COVID-19 quan sigui necessari.
El Govern destina cinc milions d'euros a uns 6.000 professionals de les arts escèniques
El Govern ha presentat una nova prestació econòmica extraordinària d'urgència, pressupostada amb cinc milions d'euros, adreçada a professionals de les arts escèniques.
L'objectiu de la prestació és pal·liar la situació de vulnerabilitat dels qui acreditin una reducció dràstica i involuntària dels seus ingressos econòmics com a conseqüència de la declaració de l'estat d'alarma per la crisi sanitària COVID-19.
L'aturada de l'activitat de teatre, concerts, circ i dansa ha posat en evidència una situació que estava al damunt de la taula del Govern de l'Estat des de feia anys i que no es resol: la precarietat de molts dels treballadors de base del món de la cultura.
Aquest ajut serà d'un import equivalent a l'Indicador de Renda de Suficiència de Catalunya (IRSC) per cada dia d'inactivitat entre el 13 de març i el 6 de maig de 2020 (18,97€ dia) i, per tant, d'un import màxim de 1.024,38 euros.
Es tracta d'una prestació social de caràcter econòmic, extraordinària i de pagament únic, que s'atorga pel procediment de concurrència no competitiva fins a l'exhauriment del pressupost de cinc milions d'euros.
Es preveu que pugui arribar a unes 6.000 persones destinatàries.
La prestació arribarà com a màxim als 1.024 euros i es farà en pagament únic
El 55,6% estan molt preocupats per la malaltia i el 89,7% afirma que seguirà les instruccions de les autoritats
Què en pensen els catalans del confinament?
Quin percentatge està teletreballant?
Quants viuen en domicilis amb llum natural?
Quina és la relació amb els veïns?
Aquest és només un tast de l'enquesta online sobre l'impacte de la COVID-19 que ha realitzat el Centre d'Estudis d'Opinió (CEO).
L'objectiu del sondeig és recollir l'opinió de la població sobre el confinament i l'impacte de la pandèmia.
Així, segons l'estudi, el 55,6% estan molt preocupats per la malaltia i el 89,7% afirma que seguirà les instruccions de les autoritats encara que no hi estigui d'acord.
El 50,7% dels que treballaven abans de la pandèmia ho fan ara des de casa.
A més, un 40,9% ha vist reduïts els ingressos de la seva llar.
Respecte les noves tecnologies i la comunicació, destaca que, tot i que el 82,2% s'informa per la televisió, un 85,2% ha fet servir les videotrucades per comunicar-se amb familiars.
El treball de camp s'ha dut a terme entre l'11 i el 15 d'abril de 2020 i s'ha obtingut una mostra de 14.715 individus amb ciutadania espanyola de 16 i més anys resident a Catalunya amb un marge d'error del +0,81 per al conjunt de la mostra.
Ja es pot començar a sol·licitar el servei a través del 901 22 33 44, que estarà operatiu fins al 29 de juny
Un any més, l'Agència Tributària de Catalunya (ATC) es posa a disposició de la ciutadania per ajudar tots els contribuents que ho sol·licitin a confeccionar la seva declaració de la renda, corresponent a l'exercici 2019.
Aquesta vegada, però, i a causa de l'emergència sanitària, ho farà via telefònica.
Per fer-ho, l'Agència es posarà en contacte, mitjançant un servei d'atenció telefònica i gratuïta, amb les persones que necessitin rebre assistència personalitzada.
A partir d'ara i fins al proper 29 de juny, es pot sol·licitar aquest servei a través del telèfon 901 22 33 44.
16.903 persones ateses, un 12,3% més que l'any anterior
Durant la campanya de la renda 2018, les 32 oficines de l'ATC van atendre, amb personal i estructura propis, 16.903 contribuents, un 12,3% més que l'any anterior, en què les persones assistides van ser 15.052.
L'assistència per fer la declaració de patrimoni s'intentarà dur a terme de manera presencial més endavant, sempre que l'evolució de l'emergència sanitària ho permeti.
Causa més casos i més mortalitat en persones amb menor nivell socioeconòmic
Les persones amb un nivell socioeconòmic menor presenten taxes de casos de COVID-19 més elevades i una mortalitat més alta que les persones amb un nivell socioeconòmic major.
Aquesta és una de les conclusions a les que ha arribat l'informe elaborat per l'Observatori de les Desigualtats en Salut.
L'estudi –titulat 'Desigualtats socioeconòmiques en el nombre de casos i la mortalitat per COVID-19 a Catalunya'- comparteix que la COVID-19 no afecta a tothom de la mateixa manera, tal i com indiquen alguns estudis arreu del món, per exemple, a Nova York, la comunitat afroamericana està exposada a taxes més elevades d'infecció i mortalitat.
Algunes de les conclusions de l'estudi:
És el primer informe elaborat per l'Observatori de les Desigualtats en Salut
Regula aspectes com ara les visites de familiars o l'acceptació d'ingressos
S'ha elaborat un Pla per garantir la màxima prevenció per evitar contagis en les residències de gent gran durant les diverses fases del Pla de desconfinament.
Aquestes recomanacions fan referència sobretot:
En relació a les visites de familiars es fan les recomanacions següents:
Les visites es poden fer a les residències considerades com a netes, o en les que tinguin un sector considerat com a net totalment sectoritzat, de forma prioritària; i en segon lloc, als residents sense malaltia que estiguin en centres residencials afectats, però en situació estable.
No es permetran visites als centres que encara no mostrin un control adequat de la infecció.
S'han classificat les residències en verdes, taronges i vermelles.
Les primeres són residències sense contagi i que han garantit els circuits, aïllament i la sectorització dels espais; les segones, estan en fase d'acabar d'aplicar les mesures recomanades; i les vermelles, són els que tenen un elevat nombre d'usuaris contagiats.
A Catalunya ja hi ha 472 centres classificats com a verds, 392 centres amb el nivell taronja i 103 amb vermell.
Un total de 87 centres encara estan pendents de classificar.
L'enquesta del CEO detecta horaris més flexibles i més teletreball
El teletreball ha marcat el temps de confinament
El Centre d'Estudis d'Opinió (CEO) ha publicat les dades corresponents a l'enquesta en línia sobre l'impacte del confinament decretat arran de la pandèmia de la COVID-19 en els usos del temps, el treball productiu i les relacions familiars.
Segons l'enquesta, el 45,2% de la població treballa a distància, tot i que el percentatge és molt superior en dones (54%) que en homes (38,4%), que en general treballen de manera presencial.
A més, la gran majoria dels que teletreballen és la primera vegada que ho fan.
El 86,5%, a més, pensen que les reunions telemàtiques s'haurien d'incorporar com a una eina més de treball després del confinament.
La majoria creu també que el teletreball permet conciliar millor el temps i és més sostenible.
Una altra dada interessant té a veure amb l'organització del temps, on s'observa una gran diferència entre homes i dones.
Mentre el 33% de les dones s'han marcat horaris, només ho han fet el 21% dels homes.
La majoria creu que el teletreball permet conciliar millor el temps
És un grup d'experts per liderar el futur del país després de la COVID-19
El Govern ha aprovat l'estratègia "Catalunya 2022", dedicada a analitzar els escenaris post COVID-19 i els projectes de futur.
Aquest grup de treball neix amb la voluntat d'ajudar el país a estar preparat per al món que s'albira a partir del 2022, elaborant una anàlisi d'escenaris de quina podria ser la situació, acompanyada d'un conjunt de propostes d'acció.
Amb aquesta iniciativa, el Govern vol liderar una estratègia nacional de consens que impliqui tothom.
Es vol implicar talent d'àmbits ben diversos, no només de diferents disciplines del coneixement sinó també de diferents realitats socials i culturals.
El grup de treball partirà de la base que la crisi té tres fases:
La previsió és que hi hagi una primera proposta de document d'escenaris a la tardor.
El document final, que inclourà l'anàlisi i les propostes de cadascun dels àmbits estratègics, es presentarà el febrer de 2021.
El document final amb les propostes de cada àmbit estratègic està previst per al febrer del 2021
L'any passat es van gestionar gairebé 3.700 sol·licituds de mediació, majoritàriament d'assumptes de família
El 21 de gener se celebra el Dia europeu de la Mediació i durant el mes de gener es duen a terme tot un seguit d'activitats de promoció i divulgació de la mediació a Catalunya.
El Govern català aposta per la mediació com a eina de resolució alternativa de conflictes, que es complementa amb la negociació, la conciliació, l'arbitratge i el dret col·laboratiu.
És un mètode pacífic per resoldre conflictes en què una tercera persona, el mediador, ajuda a les parts a trobar la millor solució per a tots.
Una mediació a temps evita la dilatació dels processos judicials, redueix la duresa del conflicte i minora el malestar de les persones afectades.
Té molts avantatges, com que ningú se sent perdedor, que evita la confrontació destructiva, que té el compte els interessos i necessitats de tots i que hi ha un major grau de compliment del seu acord.
Dades de la mediació a Catalunya
La meitat de les mediacions finalitzades al 2018 van acabar amb un acord satisfactori per a les dues parts.
En xifres absolutes, el Centre de Mediació de Dret Privat de Catalunya va rebre 3.677 sol·licituds de mediació, majoritàriament de les parts interessades.
Tot i els avantatges per a les parts implicades, les xifres de mediació de l'any 2018 han patit un retrocés de prop d'un 26% respecte de l'any 2015.
El nombre de mediacions ha baixat un 26% respecte de l'any 2015
Dades estadístiques de la mediació al 2018.
La mediació i la conciliació laboral com a eines de resolució de conflictes
Serveix per cobrir places dins l'Administració Pública
La Generalitat ha constituït una borsa de treball reservada a persones amb discapacitat intel·lectual per cobrir llocs vacants dins l'Administració.
En aquesta borsa, han quedat inclosos els candidats i candidates que van superar el procés selectiu però no van obtenir lloc en la darrera convocatòria de places adreçades a persones amb dificultat d'integració laboral per raó de la seva capacitat intel·lectual.
Aquest darrer procés selectiu es va tancar el passat mes d'octubre amb la contractació de 24 persones amb dificultats especials d'inserció laboral.
Van superar el procés 126 aspirants.
Els 24 que van obtenir la millor puntuació van ocupar els llocs convocats, mentre que la resta ha passat ara a integrar la borsa de treball per poder ser contractats amb caràcter temporal si es produeix alguna vacant.
D'aquesta manera, els llocs de treball destinats a persones amb discapacitat intel·lectual es mantindran permanentment ocupats.
En formen part els candidats i candidates que no van aconseguir plaça a la darrera convocatòria
S'augmentarà el nombre de professionals dels equips de valoració de la dependència i de la discapacitat
El Govern posa en marxa un pla de xoc per reduir les llistes d'espera per a les valoracions de discapacitat i de dependència, que actualment són d'entre cinc i sis mesos i no haurien de superar els tres.
El Pla requereix una inversió addicional aquest 2019 que supera els 750.000 euros.
Es duran a terme una sèrie de mesures en els dos àmbits:
Actualment les valoracions tarden entre cinc i sis mesos de mitjana